શહેરના સીમાડે આવેલા મોટામવાના ૨૦ હજાર જેટલા લોકોને અસરગ્રસ્ત આ પુલના ટ્રાફિકને કારણે સ્થાનિકો ઉપરાંત મેટોડા જતાં વેપારીવર્ગને પણ મુશ્કેલીનો સામનો કરવો પડે છે. આ પ્રશ્ર્નને ‘નવગુજરાત સમય’એ વાચા આપ્યા બાદ હવે લોકો પણ કહી રહ્યા છે કે, ‘મોટામવાનો સાંકડો પુલ વહેલી તકે પહોળો થવો જોઈએ.’ સ્મશાન પાસે વોંકળા પર પુલ બનાવવામાં આવે અને ત્યાં સ્મશાનના પાર્કિંગ માટેની જગ્યા ફાળવવામાં આવે તો ટ્રાફિકની સમસ્યા મહદ અંશે હલ થઈ શકે તેમ છે. ઉપરાંત મોટામવા પાછળ આવેલ રુચિ સોસાયટી અને દબાણરૂપ આંબેડકરનગર સોસાયટીની ઝુપડપટ્ટીઓ વચ્ચે આવેલો પુલનું નિર્માણ કરવામાં આવે તો મોટાભાગનો ટ્રાફિક ડાયવર્ટ થઈ શકે તેમ છે. કોર્પોરેશન દ્વારા આ સમસ્યા પરત્વે ધ્યાન અપાતું નથી.